צ'רכי בהשקת הסדרה "איפה אתה חי?", 2015
**לירז צ'רכי** (נולדה ב-31 במאי 1978) היא שחקנית, מדבבת וזמרת ישראלית.

ביוגרפיה
--------

צ'רכי נולדה ברמלה, גדלה ברמת השרון ובהרצליה, במשפחה יוצאת איראן. היא אחייניתה של הזמרת ריטה. 

בתחילת דרכה שרה במקהלת לי-רון בהרצליה. למדה במגמת תיאטרון בתיכון היובל בהרצליה. בנוסף, השתתפה בפסטיבלים, הצגות ומחזות זמר בהם שיחקה ושרה, בהשפעת דודתה, הזמרת ריטה. 

ב-1999, בתום שירותה בצה"ל בלהקת חיל חינוך, החלה ללמוד בבית הספר למשחק "בית צבי" וסיימה ב-2001.

קריירה
------

### כשחקנית

#### בקולנוע

ב-2004 השתתפה בסרטו של אבי נשר "סוף העולם שמאלה" בתפקיד שרה טלקר, נערה הודית המהגרת לעיירה בנגב ומפתחת חברות עמוקה עם ניקול ששון, דמותה של נטע גרטי. על משחקה בסרט הייתה מועמדת צ'רכי לפרס אופיר.
ב-2009 שיחקה בסרטו של חיים בוזגלו "לחיות מחדש".

ב-2010 שיחקה בסרט האמריקאי "משחק הוגן" על פרשת פליים, בכיכובם של שון פן ונעמי ווטס, שם גילמה את דמות הד"ר זהרה.
ב-2011 השתתפה צ'רכי בסרט הקולנוע "טור אחד לחלום".
ב-2012 שיחקה בסרטו של ירון זילברמן "כלים שלובים" (A Late Quartet) לצידו של פיליפ סימור הופמן.

ב-2017 הצטלמה לסרטו של דניאל וקסמן, "עכו חלומות" בתפקיד פרידה, זמרת ערבייה.

#### בתיאטרון

צ'רכי שיחקה בהצגות התיאטרון "רמבטיקו" ו"עיר הנפט" בתיאטרון חיפה וכן בתיאטרון הקאמרי. ב-2006 השתתפה בהצגת התיאטרון "ברנשים וחתיכות" בתפקיד שרה.

ב-2009 השתתפה בהצגת התיאטרון "בראבו", וכן בתור שחקנית אורחת בהצגה "מסכות או לא להיות". בחנוכה 2009 השתתפה במחזמר "זורו". ב-2012 החלה צ'רכי לשחק במחזמר "פרח השכונות" בתיאטרון באר שבע, פרי עטו של קובי אוז, בתפקיד אורית לצד גיא זו-ארץ.

#### בטלוויזיה

ב-2004 השתתפה בעונה השנייה של סדרת הטלוויזיה "המשאית" לצידם של זאב רווח וסמי הורי.

ב-2006 גילמה צ'רכי את דמותה של מיטל אוגניסיאן לצד יהודה לוי ועדי המלבלוי טלנובלה "האלופה" ב-HOT3.

ב-2011, 2014 ו-2017 שיחקה את חברתו של אדם (תום אבני) שלימים התחתנו, כנרית, בסדרה "סברי מרנן" של קשת.

במרץ 2015 עלתה לשידור סדרת הטלוויזיה "איפה אתה חי?" בהשתתפות צ'רכי.

ב-2016 השתתפה בסדרה "שכונה" בתור נינה, הבת של הקוברה אשר רוצה לנקום את נקמת אביה ההרוג ולקחת את מטה אהרון.

ב-2020 גילמה את סוכנת המוסד יעל קדוש בסדרת הריגול הישראלית מבית כאן 11 "טהרן", שנמכרה גם ל-Apple TV+.

בתחילת שנת 2023, לוהקה צ'רכי לתפקיד בסדרת הטלוויזיה האמריקאית "אלו שעומדים למות" אשר עתידה לעלות לשידור ברשת Peacock במהלך 2024.

בשנת 2024 פורסם כי לוהקה לעונה השלישית של רוקדים עם כוכבים בקשת.

#### דיבוב

החל משנת 2000 דיבבה לעברית דמויות שונות בסדרות וסרטים, ביניהן דנה בסרט "באטמן הדור הבא: שובו של הג'וקר", רובי בסדרה "מקס ורובי", קארין ג'ונליי בסדרה "מדבוט", פידג'ט בסדרה "אקשן מן", פנטג'ירו בסדרה "הנסיכה פנטג'ירו", סו בסרט "מולאן 2", דארסי בסדרה "מועדון ווינX" וגברת פרים בסרט "קרוקודיל לייל".

### כזמרת

באוקטובר 2004 הוציאה צ'רכי סינגל ראשון בשם "עוד צהריים", לקראת אלבומה הראשון. בחודש דצמבר השתתפה בפסטיבל השירים של ישראל, בו שרה את השיר "שיר מנוחה" בדואט עם כותב השיר ארי גורלי. בתחילת 2005 יצא אלבום הבכורה של צ'רכי "לירז צ'רכי", ממנו התפרסמו השירים "הכל יהיה בסדר", "אל תפסיק" ו"ריסים". את רוב שירי האלבום כתב, הלחין ועיבד זיו קוז'קרו.

בדצמבר 2006 השתתפה צ'רכי בפסטיגל וביצעה בו את השיר "מלכה קרה" שזכה במקום השביעי.

באוגוסט 2012 יצא אלבומה השני של צ'רכי, "רק לְךָ מותר", בהפקתו המוזיקלית של יוני פוליקר. הסינגל הראשון מתוכו יצא בינואר של אותה שנה ונקרא "אל תסרגי לו סוודר". בין הכותבים והמלחינים של האלבום אהובה עוזרי, גלעד כהנא, סגיב כהן, רחלי שביט, דן תורן, יוני פוליקר, רמי קלינשטיין, קובי אוז, דיקלה ועוד.

ב-2016 החליטה צ'רכי לחזור לשורשיה מאיראן ויצרה ביצועים חדשים ועדכניים לשירים אירנים משנות השישים והשבעים, עליהם גדלה בבית הוריה.

יחד עם יובל חבקין (ריג'ויסר) שהפיק את הפרויקט, נוצר פרויקט עדכני עם בסיס שורשי. בשירים הפרסיים הישנים יש נגיעות של ביטים וגרוב אך הם נותרו נאמנים למקור.

באפריל 2017 יצא האלבום Naz, וקיבל ביקורות אוהדות מהקהל וכלי התקשורת. האלבום כלל את השיר "Zendegi", גרסאת כיסוי לשירה של הזמרת פוראן.

בנובמבר 2020 יצא אלבומה השני Zan (נשים בפרסית), שהופק על ידי אורי בראונר כנרות. האלבום נכתב בהשראת הנשים השתוקות באיראן והקלטותיו בוצעו בישראל ובאיראן.

בשנת 2020 השתתפה בשנית בפסטיגל לרגל 40 שנות קיומו וגילמה שוב את מלכת הקרח.

בפברואר 2022 השתתפה באלבום Remotely Close בו היא מבצעת את השיר Azizam עם הראפר הטורקי Kamufle שגם הפיק את השיר.

חיים אישיים
-----------

בספטמבר 2004 נישאה צ'רכי למוזיקאי זיו קוז'וקרו (קוז'ו). בשנת 2010 השניים התגרשו.

ב-10 במאי 2013 נישאה בשנית לשחקן תום אבני. ב-1 בנובמבר 2013 נולדה בתם הבכורה וב-11 באפריל 2018 נולדה בתם השנייה.

דיסקוגרפיה
----------

### אלבומי אולפן

* 2005: לירז צ'רכי
* 2012: רק לך מותר
* 2017: *Naz*
* 2020: *Zan*
* 2022: *Roya*

קישורים חיצוניים
----------------

ויקישיתוף מדיה וקבצים בנושא **לירז צ'רכי** בוויקישיתוף
* לירז צ'רכי, ברשת החברתית אינסטגרם
* לירז צ'רכי, במיזם "אישים" לתיעוד היצירה הישראלית
* לירז צ'רכי, במסד הנתונים הקולנועיים IMDb (באנגלית)
* לירז צ'רכי, באתר "אידיבי", מאגר הידע העברי לקולנוע ישראלי ועולמי
* לירז צ'רכי, באתר AllMovie (באנגלית)
* לירז צ'רכי, במסד הנתונים הקולנועיים KinoPoisk (ברוסית)
* לירז צ'רכי, באתר שירונט
* לירז צ'רכי, באתר אייטונס (באנגלית)
* לירז צ'רכי, באתר ספוטיפיי
* לירז צ'רכי, באתר MusicBrainz (באנגלית)
* לירז צ'רכי, באתר Discogs (באנגלית)
* לירז צ'רכי, דף שער בספרייה הלאומית
* לירז צ'רכי, באתר MOOMA (בארכיון האינטרנט)
* לירז צ'רכי, בארכיון הבימה
* אמיר קמינר, גם אני מפנטזת למלא את קיסריה, באתר ynet, 30 ביוני 2004
* שי פרץ, "יאללה! קוגרית, שיהיה", באתר ynet, 17 בנובמבר 2010
* מורן נגר, "ראו שלא טוב לי": ריאיון עם לירז צ'רכי, באתר nrg‏, 14 בפברואר 2012
* יובל אברמוביץ', שליחנו בקאן, על מרבד הקסמים, באתר ישראל היום
* ליאת לוי, ימי התום: לירז צ'רכי לא מפסיקה לאתגר את עצמה, באתר nrg‏, 19 ביוני 2012
* ליאת רון, ‏לירז צ'רכי: "מקווה שתהיה לי פריצה במוזיקה כמו עם 'סוף העולם שמאלה'", באתר גלובס, 4 בפברואר 2013
* מלי זיידמן, לירז צ'רכי מודה: כיף לי להיות גדולת מימדים, באתר nrg‏, 16 באוגוסט 2013
* יובל אברמוביץ', הנסיכה הפרסית, באתר ישראל היום, 19 ביוני 2015
* אתר למנויים בלבד דפנה ארד, לירז צ'רכי משנה תדמית ורוצה לכבוש את איראן, באתר הארץ, 11 במאי 2016
* קרן נתנזון ויץ, דינה חלוץ, המהפכה האירנית של לירז צ'רכי: עוטה צ'אדור ושרה בפרסית, באתר ynet, 30 במאי 2016
* עלמא אליוט הופמן, עכבר העיר אונליין, לירז צ'רכי: "הבת שלי כבר שרה בפרסית", באתר הארץ, 14 באוקטובר 2016
* אתר למנויים בלבד יואב בירנברג, לא מפחדת לחלום, באתר "ידיעות אחרונות", 21 ביוני 2017
* ליאת רון, ‏"אני מבית שהיה בו כסף, אחר כך התרסקות וכלום - ואז שוב כסף", באתר גלובס, 15 ביולי 2017
* טליה לוין, ‏לירז צ'רכי: "כשהופעתי, הרגשתי שמלאך מעיף אותי באוויר", באתר מעריב אונליין, 8 באוקטובר 2017
* אתר למנויים בלבד רז שכניק, "איראנים שלחו לי צילומים מפרקים של ‘טהרן' שדלפו לרשת. הם ראו את הסדרה לפניי", באתר "ידיעות אחרונות", 17 ביולי 2020
* אתר למנויים בלבד גבי בר־חיים, הפסגה האיראנית, באתר "ידיעות אחרונות", 22 באוקטובר 2021

הערות שוליים
------------

1. ↑  תיאטרון - החלו החזרות ל"פרח השכונות"
2. ↑  חי, "איפה אתה חי?" בערוץ הראשון הודעה לעיתונות באתר רשות השידור
3. ↑  אסף נבו, ‏לירז צ'רכי שוברת שתיקה, באתר ‏מאקו‏, 24 בינואר 2012
4. ↑  מאיה נחום שחל, לירז צ'רכי: "אני שרה למען מי ששותקות", באתר כלכליסט, 19 ביולי 2021
5. ↑  יובל אראל‏, אלבומה הפרסי החדש של לירז צ'רכי – Zan יצא לאור, בבלוג של יובל אראל, מגזין מוזיקה ותרבות, 13 בנובמבר 2020
6. ↑  ספיישל יציאת ריליס, באתר תדר, 8 במרץ 2022
7. ↑  *Liraz- Azizam*
8. ↑  ערן בר-און, לירז צ'רכי מתגרשת, באתר ynet, 2 במאי 2010
9. ↑  יוני פרוים, מזל טוב: לירז צ'רכי ילדה בת שנייה, באתר ynet, 12 באפריל 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007310494305171
* BnF: cb14621151k (data)
* GND: 1180436768
* ISNI: 0000 0000 7047 5221
* LCCN: nr2005027749
* MusicBrainz: 55c963e3-6b37-4887-ab08-f3f15f0a22c4
* VIAF: 97296450
* WorldCat: lccn-nr2005027749

 |